《拟苏李别诗二首 其二》
明代·陈良珍

晨风暮栗烈，游子戒行役。烟云蔽四野，停车惨不发。

临河送将归，恋恋难为别。飙尘倏聚散，日月递盈缺。

与君万里外，恩情中道绝。明发不相待，展步即胡越。

勉力树令名，庶以慰蕴结。

作者简介：陈良珍，初名便殿，字在璞。南海人。明世宗嘉靖二十八年（一五四九）举人。官永州丞。著有《在璞文稿》、《在璞诗稿》。清黄登辑《岭南五朝诗选》卷四、清温汝能《粤东诗海》卷二六有传。